***I ОПШТИ ПОДАЦИ О ЈАВНОЈ НАБАВЦИ***

**1.** **ПОДАЦИ О ЈАВНОМ НАРУЧИОЦУ**

|  |  |
| --- | --- |
| **НАЗИВ ЈАВНОГ НАРУЧИОЦА**: | Предшколска установа Зрењанин |
| **МЕСТО И ДАТУМ ОБЈАВЉИВАЊА ПОЗИВА** **ЗА ПОДНОШЕЊЕ ПОНУДА** | Портал јавних набaвки и интернет страница наручиоца дана  **14.01.2022. године** |
| **АДРЕСА НАРУЧИОЦА**: | Вука Караџића 3 а, 23110 Зрењанин |
| **ИНТЕРНЕТ СТРАНИЦА НАРУЧИОЦА**: | www.predskolskazr.edu.rs |
| **КОНТАКТ:** | Горан Тодоровић, економиста, тел. 064/811-6576 од 07 до 13 часова |
| **ПРЕДМЕТ ЈАВНЕ НАБАВКЕ:** | Добра |
| **ВРСТА ПОСТУПКА** | Отворен поступак јавне набавке  |
| **ЦИЉ СПРОВОЂЕЊА ПОСТУПКА**: | Закључење уговора о јавној набавци |
| **СКРАЋЕНИЦЕ** | ЗЈН - Закон о јавним набвакама |

**1.2. ВРСТА ПОСТУПКА ЈАВНЕ НАБАВКЕ:**

Предметна јавна набавка се спроводи у поступку јавне набавке-отворен поступак, у складу са Законом о јавним набавкама („Сл.гласник РС“ бр. 91/2019) и позаконским актима којима се уређују јавне набавке а по Одлуци о покретању поступка бр.110 од 13.01.2022. године.

**1.3.Обезбеђена средства за јавну набавку:**

Средства за реализацију јавне набавке отворен поступак, обезбеђена су Одлуком о буџету бр. 06-168-48/21-I од 17.12.2021. године за 2022. годину.

**1.4. ПРЕДМЕТ ЈАВНЕ НАБАВКЕ:**

Предмет јавне набавке, је набавка добра електричне енергије за 2022. годину за потребе Предшколске установе Зрењанин, ЈН бр. 0007/2022

**1.5. КОНТАКТ ( ЛИЦЕ ИЛИ СЛУЖБА)**

Лице за контакт је Горан Тодоровић, економиста, тел.бр. 064/811-6576 од 07 до 13 часова, E – mail адреса – nabavkapuzr@gmail.com

***II ПОДАЦИ О ПРЕДМЕТУ ЈАВНЕ НАБАВКЕ***

**1. Предмет јавне набавке**

 Предмет јавне набавке број 0007/2022 је добро набавка електричне енергије за 2022. годину

Назив и ознака из општег речника набавки:

**09310000 – електрична енергија**

**2. Партије**:

Јавна набавка није обликована по партијама

 **УПУТСТВО ПОНУЂАЧИМА КАКО ДА САЧИНЕ ПОНУДУ**

**1. ПОДАЦИ О ЈЕЗИКУ НА КОЈЕМ ПОНУДА МОРА ДА БУДЕ САСТАВЉЕНА**

Понуђач подноси понуду на српском језику. Сви обрасци, изјаве и документа који се достављају уз понуду морају бити на српском језику.

**2. НАЧИН НА КОЈИ СЕ ПОНУДА ПОДНОСИ**

Понуда се подноси електронским средствима путем Портала јавних набавки, осим ако је овим законом другачије одређено.

Понуђач може да поднесе само једну понуду.

У року за подношење понуде понуђач може да измени, допуни или опозове своју понуду, на начин на који је поднео основну понуду.

Понуду може да поднесе група понуђача као заједничку понуду.

Наручилац не може од групе понуђача да захтева да се повезују у одређени правни облик како би могли да поднесу заједничку понуду.

Наручилац може од групе понуђача да захтева да се повезују у одређени правни облик након доделе уговора, уколико је то неопходно за реализацију уговора.

Понуђач који је самостално поднео понуду не може истовремено да учествује у заједничкој понуди или као подизвођач, нити исто лице може учествовати у више заједничких понуда.

Наручилац је дужан да одбије све понуде које су поднете супротно забрани из става 7. овог члана.

**3. ОТВАРАЊЕ ПОНУДА** **И РОК ЗА ДОНОШЕЊЕ ОДЛУКЕ**

 Отварање понуда извршиће се **дана 25.01.2022. године након истека рока за подношење понуда у 12 часова.**

Одлуку о додели уговора наручилац доноси у року од 10 дана од истека рока за подношење понуда.

**4. ПОНУДА СА ВАРИЈАНТАМА**

Подношење понуде са варијантама није дозвољено.

**5. КОРИШЋЕЊЕ КАПАЦИТЕТА ДРУГИХ СУБЈЕКАТА**

 Привредни субјекти могу да доказују критеријуме за квалитативни избор из чл. 116. и 117. овог закона користећи капацитете чланова групе привредних субјекта или користећи капацитете других субјеката на начин прописан овим чланом.

 Сви чланови групе привредних субјеката у групи солидарно су одговорни за извршење уговора о јавној набавци.

 Привредни субјект може у поступку јавне набавке, ради доказивања критеријума за квалитативни избор из члана 117. овог закона да користи капацитете других субјеката, без обзира на правну природу њиховог међусобног односа, на начин прописан овим чланом.

 Ако привредни субјект користи капацитете других субјеката, мора наручиоцу да докаже да ће имати на располагању потребне ресурсе за извршење уговора, прихватањем обавезе других субјеката да ће те ресурсе ставити на располагање привредном субјекту.

 У погледу доказивања критеријума за квалитативни избор који се односе на образовне и стручне квалификације из члана 124. став 1. тачка 5) овог закона или на релевантно стручно искуство из члана 124. став 1. тач. 1) и 2) овог закона, привредни субјект у поступку јавне набавке може да користи капацитете других субјеката, ако ће ти субјекти у својству подизвођача да изводе радове или пружају услуге за које се тај капацитет тражи, а привредни субјект је дужан да у складу са чл. 118-125. овог закона, докаже да ти субјекти испуњавају релевантне критеријуме за избор привредног субјекта и да ли постоје основи за њихово искључење.

 У случају уговора о јавној набавци радова, уговора о јавној набавци услуга или уговора о јавној набавци добара који укључује послове монтаже или инсталације, наручилац може да захтева да одређене кључне задатке, односно послове обавља директно сам понуђач или члан групе понуђача.

6. **ПОДИЗВОЂАЧ**

 Наручилац не може да захтева од привредних субјеката или да ограничава привредне субјекте да део уговора о јавној набавци повере подизвођачу или да ангажују одређене подизвођаче, осим ако посебним прописом или међународним споразумом није другачије одређено.

 Привредни субјект који намерава да извршење дела уговора повери подизвођачу, дужан је да у понуди наведе:

 1) који део уговора намерава да повери подизвођачу (по предмету или у количини, вредности или проценту);

 2) податке о подизвођачима;

 3) да ће наручилац непосредно да плаћа подизвођачу за део уговора који је он извршио, уколико подизвођач захтева да му се доспела потраживања плаћају непосредно.

 Подаци из става 1. морају да буду наведени у уговору о јавној набавци, ако је привредни субјект поверио подизвођачу део уговора о јавној набавци.

 У случају из става 2. тачка 3) овог члана наручилац је дужан да непосредно плаћа доспела потраживања подизвођачу за део уговора који је он извршио.

 Ако није предвиђено непосредно плаћање доспелих потраживања подизвођачу за део уговора који је он извршио, наручилац је дужан да након плаћања привредном субјекту са којим је закључио уговор затражи да му у року од 60 дана достави доказ и изјаву подизвођача да је извршио плаћање подизвођачу његових потраживања.

 Уколико привредни субјект са којим је закључио уговор у року из става 5. овог члана не достави доказ и изјаву подизвођача, наручилац је дужан да достави Канцеларији за јавне набавке предлог за покретање прекршајног поступка.

 Привредни субјект у потпуности одговара наручиоцу за извршење уговорних обавеза, без обзира на учешће подизвођача.

**7. ЦЕНА И НАЧИН ПЛАЋАЊА**

**7.1.** Захтеви у погледу цене и начина плаћања

 Цена је фиксна за уговорени период снабдевања.

 У цену нису урачунати трошкови приступа и коришћења система за пренос

електричне енергије ни трошкови приступа и коришћења система за дистрибуцију

електричне енергије, као ни накнаде за подстицај повлашћених произвођача

електричне енергије као ни акциза на електричну енергију. Акциза за утрошену

електричну енергију није урачуната у понуђену цену активне електричне енергије.

 Трошкови из става 2. овог члана Добављач ће, у оквиру рачуна, фактурисати

Наручиоцу сваког месеца, на основу обрачунских величина за места примопредаје

Наручиоца, уз примену ценовника за приступ систему за пренос електричне енергије

и ценовника за приступ систему за дистрибуцију електричне енергије, а у складу са

важећом Одлуком о цени приступа систему за дистрибуцију електричне енергије

објављеној у Службеном гласнику Републике Србије, односно у складу са

методологијом за одређивање цена објављених у Службеном гласнику Републике

Србије.

**8. ВАЛУТА И НАЧИН НА КОЈИ МОРА ДА БУДЕ НАВЕДЕНА И ИЗРАЖЕНА ЦЕНА У ПОНУДИ**

Цена мора бити исказана у динарима, са и без пореза на додату вредност, са урачунатим свим трошковима које понуђач има у реализацији предметне јавне набавке, с тим да ће се за оцену понуде узимати у обзир цена без пореза на додату вредност.

У цену су урачунати сви припадајући трошкови неопходни за реализовање уговора о јавној набавци.

Цена је фиксна и не може се мењати.

Ако наручилац процени да је понуда неуобичајено ниска, дужан је да захтева од понуђача да, у примереном року, образложи цену .

Образложење из става 2. овог члана се нарочито односи на:

1) економичност производног процеса, услуга које се пружају или начина градње;

2) изабрана техничка решења или изузетно повољне услове које понуђач има за испоруку добара, пружање услуга или извођење радова;

3) оригиналност добара, услуга или радова, које понуђач нуди;

4) усклађеност са обавезама из члана 5. став 4. овог закона;

5) ангажовање подизвођача;

6) могућност да понуђач добије државну помоћ.

Наручилац може да одбије понуду само у случају да достављено образложење и докази не пружају одговарајуће објашњење неуобичајено ниске понуде, узимајући у обзир податке из става 3. овог члана.

Ако наручилац утврди да је понуда неуобичајено ниска због тога што је понуђач добио државну помоћ, може ту понуду да одбије само онда ако понуђач, након захтева наручиоца, у примереном року који је наручилац одредио, не достави ваљан доказ о законито додељеној државној помоћи.

Наручилац који у поступку јавне набавке чија је процењена вредност једнака или већа од износа европских прагова, одбије понуду у складу са ставом 5. овог члана, обавештава Европску комисију.

Наручилац је дужан да одбије као неприхватљиву понуду за коју утврди да је неуобичајено ниска због непоступања понуђача у складу са обавезама из члана 5. став 4. овог закона.

**9. ЗАШТИТА ПОВЕРЉИВОСТИ ПОДАТАКА КОЈЕ НАРУЧИЛАЦ СТАВЉА ПОНУЂАЧИМА НА РАСПОЛАГАЊЕ, УКЉУЧУЈУЋИ И ЊИХОВЕ ПОДИЗВОЂАЧЕ**

Предметна набавка не садржи поверљиве информације које наручилац ставља на располагање.

**10. ДОДАТНЕ ИНФОРМАЦИЈЕ ИЛИ ПОЈАШЊЕЊА У ВЕЗИ СА ПРИПРЕМАЊЕМ ПОНУДЕ**

Привредни субјект може у писаној форми путем Портала јавних набавки да тражи од наручиоца додатне информације или појашњења у вези са документацијом о набавци, при чему може да укаже наручиоцу уколико сматра да постоје недостаци или неправилности у документацији о набавци, и то најкасније шестог дана пре истека рока за подношење понуда или пријава, за јавну набавку чија је процењена вредност мања од износа европских прагова.

Ако је захтев из става 1. овог члана поднет благовремено наручилац додатне информације и појашњења објављује на Порталу јавних набавки, односно ставља на располагање на исти начин као и основну документацију без навођења података о подносиоцу захтева, а најкасније  четвртог дана пре истека рока одређеног за подношење понуда или пријава за јавну набавку чија је процењена вредност мања од износа европских прагова и у поступцима у којима је наручилац користио могућност скраћења рокова из разлога хитности.

**11. ДОДАТНА ОБЈАШЊЕЊА ОД ПОНУЂАЧА ПОСЛЕ ОТВАРАЊА ПОНУДА И КОНТРОЛА КОД ПОНУЂАЧА ОДНОСНО ЊЕГОВОГ ПОДИЗВОЂАЧА**

Наручилац може да захтева додатна објашњења која ће му помоћи при прегледу, вредновању и упоређивању понуда или пријава, а може да врши и контролу (увид) код понуђача, односно његовог подизвођача.

Ако су подаци или документација, коју је понуђач, односно кандидат доставио непотпуни или нејасни, наручилац може, поштујући начела једнакости и транспарентности, у примереном року који није краћи од пет дана, да захтева од понуђача, односно кандидата да достави неопходне информације или додатну документацију.

Поступање у складу са ст. 1. и 2. овог члана, не сме да доведе до промене елемената понуде који су од значаја за примену критеријума за доделу уговора или до измене понуђеног предмета набавке.

Ако понуда садржи рачунску грешку, наручилац је у обавези да од понуђача затражи да прихвати исправку рачунске грешке, а понуђач је дужан да достави одговор у року од пет дана од дана пријема захтева.

Ако се понуђач не сагласи са исправком рачунске грешке, наручилац ће његову понуду одбити.

У случају разлике између јединичне и укупне цене, меродавна је јединична цена.

**12. ВРСТА КРИТЕРИЈУМА ЗА ДОДЕЛУ УГОВОРА**

Избор најповољније понуде ће се извршити применом критеријума **„Економски најповољнија понуда“ - на основу критеријума - ЦЕНА.**

**13. УВИД У ДОКУМЕНТАЦИЈУ**

 Након објављивања одлуке о додели уговора, одлуке о закључењу оквирног споразума, односно одлуке о обустави поступка наручилац је дужан да у року од два дана од дана пријема писаног захтева, привредном субјекту који је поднео понуду односно пријаву у поступку јавне набавке, омогући увид у документацију и копирање документације из поступка о трошку подносиоца захтева, односно преузимање документације на одговарајући начин, с тим да је наручилац обавезан да заштити поверљиве податке, у складу са одредбама овог закона.

**14. НАЧИН И РОК ЗА ПОДНОШЕЊЕ ЗАХТЕВА ЗА ЗАШТИТУ ПРАВА ПОНУЂАЧА**

 Захтев за заштиту права подноси се електронским путем преко Портала јавних набавки истовремено наручиоцу и Републичкој комисији, односно у писаном облику, непосредном предајом или препорученом поштом наручиоцу, у ком случају је подносилац захтева дужан да копију захтева достави Републичкој комисији.

 Захтев за заштиту права може да се поднесе у току целог поступка јавне набавке, осим ако овим законом није другачије одређено, а најкасније у року од десет дана од дана објављивања на Порталу јавних набавки одлуке наручиоца којом се окончава поступак јавне набавке у складу са овим законом.

 Захтев за заштиту права којим се оспоравају радње наручиоца у вези са одређивањем врсте поступка, садржином јавног позива и конкурсном документацијом сматраће се благовременим ако је примљен од стране наручиоца најкасније три дана пре истека рока за подношење понуда, односно пријава, без обзира на начин достављања.

 Захтев за заштиту права којим се оспоравају радње наручиоца предузете након истека рока за подношење понуда или пријава подноси се у року од десет дана од дана објављивања одлуке наручиоца на Порталу јавних набавки, односно од дана пријема одлуке у случајевима када објављивање на Порталу јавних набавки није предвиђено овим законом.

 Након истека рока за подношење захтева за заштиту права, подносилац захтева не може да допуни захтев изношењем разлога у вези са радњама које су предмет оспоравања у поднетом захтеву или оспоравањем других радњи наручиоца са којима је био или могао да буде упознат пре истека рока за подношење захтева за заштиту права из ст. 2-4. овог члана, а које није истакао у поднетом захтеву.

 Захтевом за заштиту права не могу да се оспоравају радње наручиоца предузете у поступку јавне набавке ако су подносиоцу захтева били или могли бити познати разлози за његово подношење пре истека рока за подношење захтева из ст. 2-4. овог члана, а подносилац захтева га није поднео пре истека тог рока.

 Ако је у истом поступку јавне набавке поново поднет захтев за заштиту права од стране истог подносиоца захтева, у том захтеву не могу да се оспоравају радње наручиоца за које је подносилац захтева знао или могао да зна приликом подношења претходног захтева.

 Наручилац објављује обавештење о поднетом захтеву за заштиту права на Порталу јавних набавки најкасније наредног дана од дана пријема захтева за заштиту права.

**15. РОК У КОЈЕМ ЋЕ УГОВОР БИТИ ЗАКЉУЧЕН**

Уговор о јавној набавци, односно оквирни споразум закључује се у писаној форми са понуђачем којем је уговор, односно оквирни споразум додељен.

Наручилац је дужан да уговор о јавној набавци, односно оквирни споразум достави понуђачу у року од десет дана од истека рока за подношење захтева за заштиту права.

Ако понуђач одбије да закључи уговор о јавној набавци, односно оквирни споразум наручилац може да закључи уговор, односно оквирни споразум са првим следећим најповољнијим понуђачем.

Наручилац ће поново да изврши стручну оцену понуда и донесе одлуку о додели уговора, односно оквирног споразума ако је у случају из става 3. овог члана због методологије доделе пондера потребно да се утврди први следећи најповољнији понуђач.